ഒളിംപിക്സില് ചരിത്രനേട്ടവുമായി ബെര്മുഡ, സ്വര്ണം നേടുന്ന ഏറ്റവും കുറവ് ജനസംഖ്യയുള്ള രാജ്യം ടോക്യോ: ഒളിംപിക്സില് ചരിത്രനേട്ടവുമായി ബെര്മുഡ. സ്വര്ണം നേടുന്ന ഏറ്റവും കുറവ് ജനസംഖ്യയുള്ള രാജ്യമെന്ന റെക്കോര്ഡാണ് ബെര്മുഡ സ്വന്തമാക്കിയത്. വനിതകളുടെ ട്രയാത്തലണില് ഫ്ലോറ ഡഫിയാണ് 1:53.36 മിനിറ്റില് ഫിനിഷ് ചെയ്ത് രാജ്യത്തിന് ആദ്യ സ്വര്ണം സമ്മാനിച്ചത്. കായികക്ഷമതയുടെ ഏറ്റവും വലിയ പരീക്ഷണമാണ് ട്രയാത്തലണ്. 1500 മീറ്റര് നീന്തല്, 40 കിലോ മീറ്റര് സൈക്ലിങ്, പിന്നെ 10 കിലോ മീറ്റര് ഓട്ടം. ഫിനിഷിങ് ലൈനിലേക്ക് ബെര്മുഡയുടെ ഫ്ലോറ ഡഫി ഓടിയെത്തുമ്ബോള് എതിരാളികള് ബഹുദൂരം പിന്നിലായിരുന്നു. ജയം മാത്രമല്ല, ദ്വീപ് രാജ്യത്തിന് ചരിത്ര നിമിഷം കൂടിയായിരുന്നു അത്, കാരണം രാജ്യത്തിന്റെ ആദ്യ സ്വര്ണം മാത്രമല്ല ഈ സ്വര്ണത്തോടെ ബെര്മുഡ സ്വന്തമാക്കിയത്. ഒളിംപിക്സില് സ്വര്ണം നേടുന്ന ഏറ്റവും കുറവ് ജനസംഖ്യയുള്ള രാജ്യമെന്ന റെക്കോര്ഡു കൂടിയാണ്. കരിയറിലെ നാലാം ഒളിംപിക്സിലാണ് ഡഫിയുടെ സ്വര്ണ നേട്ടം. വെറും 63,918 ആളുകള് മാത്രമുള്ള ബര്മുഡയ്ക്ക് ഇത് ആഘോഷമാകാതിരിക്കുന്നത് എങ്ങനെ. നമ്മുടെ തലസ്ഥാനനഗരിയായ തിരുവനന്തപുരത്ത് മാത്രം 10 ലക്ഷത്തോളം9,57,730 ജനങ്ങളുണ്ടെന്ന് ഓര്ക്കുമ്ബോള് ബെര്മുഡയുടെ നേട്ടം എത്രമാത്രം ഉയരത്തിലാണെന്ന് വ്യക്തമാകുക. വെറും 53 ചതുരശ്ര കിലോമീറ്റര് മാത്രം വിസ്തീര്ണമുള്ള രാജ്യത്ത് നിന്നെത്തിയ 33കാരിയായ ഡഫി മത്സരത്തില് മാത്രം പിന്നിട്ടത് 51.5 കിലോ മീറ്റര് ദൂരം. 1936ല് ആദ്യമായി ഒളിംപിക്സിനെത്തിയ ബെര്മുഡയുടെ രണ്ടാം മെഡല് നേട്ടമാണ് ഇത്. 1976ല് ഹെവിവെയ്റ്റ് ബോക്സിങ്ങില് ക്ലാരന്സ് ഹില് നേടിയ വെങ്കലമാണ് ബെര്മുഡയുടെ ഇതിന് മുന്പുള്ള മെഡല് നേട്ടം. രാജ്യത്തിന്റെ അഭിമാനമാണ് ഫ്ലോറയെന്ന് ബെര്മുഡ ഭരണത്തലവന് ഡേവിഡ് ബര്ട്ട് അഭിനന്ദിച്ചു. നിങ്ങളറിഞ്ഞോ! ഒളിംപിക്സിനിടെ സ്വന്തമാക്കാം ഉഗ്രന് സമ്മാനം...കൂടുതലറിയാന് ക്ലിക്ക് ചെയ്യുക കൊവിഡ് മഹാമാരിയുടെ രണ്ടാംവരവിന്റെ ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ഏഷ്യാനെറ്റ് ന്യൂസ് അഭ്യര്ത്ഥിക്കുന്നു. ഒന്നിച്ച് നിന്നാല് നമുക്കീ മഹാമാരിയെ തോല്പ്പിക്കാനാവും. BreakTheChain ANCares IndiaFightsCorona Last Updated Jul 27, 2021, 7:13 PM IST Bermuda Bermuda olympics record Flora Duffy Tokyo Olympics ട്രയാത്ത്ലണ് ഫ്ലോറ ഡഫി ബെര്മുഡ